Cor Dirks - Wikipedia

# Cor Dirks

### vanuit Wikipedia, die vrye ensiklopedie.

Justus Cornelias Dirks beter bekend as Cor Dirks, 28 Februarie 1911 Volksrust - 15 Oktober 2000 Johannesburg, was 'n Afrikaanse skrywer van jeugboeke.

Cor Dirks was skrywer van 'n paar reekse gewilde boeke oor Die Uile van Kranskop, Die Otters en Joof. Hy word veral onthou vir Die Uile waarmee hy derduisende kinders aan die lees gekry het. Besonder gewild was Wadda van die Woestyn, die verhaal van 'n baba wat deur Boesmans grootgemaak word en waarna daar verwysings in Die Uile in die Kalahari is.

Benewens skrywer was Cor Dirks ook vir baie jare hoof van die Hoërskool Linden op Johannesburg. Hy was getroud met Elsje Christina van Niekerk "Ella" gebore 1 Oktober 1913 op die Fergusonmyn, Krugersdorp- hulle het mekaar ontmoet op Lourenço Marques. Hulle het 2 kinders gehad - Justus *1943 en Elsje *1946.

Cor Dirks is oorlede as gevolg van foutiewe toediening van narkose vir 'n heupoperasie wat hy in Augustus 2000 in Johannesburg ondergaan het en waarvan hy nooit werklik herstel het nie.

Hierdie artikel is 'n saadjie. Voel vry om Wikipedia te help deur dit uit te brei.
Ontsluit van "http://af.wikipedia.org../../../c/o/r/Cor_Dirks_571c.html"

Kategorieë: Afrikaanse skrywers | Suid-Afrikaanse skrywers | Saadjies

##### Views

- Artikel
- Bespreking
- Huidige wysiging

##### Soek